Kerajaan Kush

**Kerajaan Kush** (; Mesir: **𓎡𓄿𓈙 [[Negara bukit (hieroglif)|𓈉]]** *kꜣš*, Assyria: *Kûsi*, dalam LXX Χους atau Αἰθιοπία;  *Ecōš*;  *Kūš*), juga dipanggil **Empayar Kush**, atau **Kush** sahaja, merupakan sebuah kerajaan purba di Nubia, bertempat di tengah Lembah Nil di kawasan yang kini dikenali sebagai Sudan utara dan selatan Mesir.

Nubia merupakan rantau awal yang mana orang membina tamadun kompleks serta berdagang dan membina industri. Negara kota Kerma menjadi gabungan politik yang terkuat antara 2450 dan 1450 SM, mengawal Lembah Nil antara riam pertama dan keempat, sebuah kawasan yang seluas Mesir. Orang Mesir adalah orang yang pertama memanggil Kerma sebagai "Kush" dan selama beberapa abad berikutnya kedua-dua tamadun saling berperang, berdagang dan bertukar budaya.

Sebahagian besar Nubia diperintah Mesir semasa zaman Kerajaan Baru (1550–1070 SM). Berikutan perpecahan Mesir semasa pertengahan keruntuhan Zaman Gangsa Akhir, orang Kush mengasaskan sebuah kerajaan semula di Napata (kini Karima, Sudan). Walaupun orang Kush banyak menyerap budaya Mesir, seperti memuja Amun, dan kerabat diraja kedua-dua kerajaan itu kadang-kadang saling mengahwini, budaya, bahasa dan etnik Kush adalah berbeza; seni Mesir membezakan orang Kush dengan pakaian, penampilan, dan juga pengangkutan mereka.

Pada abad ke-8 SM, Raja Kashta dengan aman menjadi Raja Mesir Hulu, manakala puteri baginda, Amenirdis, dilantik sebagai Pendeta Besar Amun di Thebes. Waris baginda, Piye, menyerang Mesir Hilir, mengasaskan Dinasti Kedua Puluh Lima yang diperintah oleh orang Kush. Puteri kepada Piye, Shepenupet II, juga dilantik sebagai Pendeta Besar Amun. Raja-raja Kush memerintah Mesir selama lebih satu abad sehingga penaklukan Assyria, diusir akhirnya oleh raja Assyria, Esarhaddon dan Ashurbanipal, pada pertengahan abad ke-7 SM. Selepas memutuskan hubungan dengan Mesir, ibu kota empayar Kush terletak di Meruwi, yang pada masa itu dikenali oleh orang Yunani sebagai Aethiopia.

Dari abad ketiga SM hingga abad ketiga Masihi, Nubia utara diserang dan diilhak oleh Mesir. Diperintah oleh orang Makedonia dan Rom selama 600 tahun selepas itu, wilayah Kush dipanggil oleh dunia Yunani-Rom sebagai Dodekaskhoinos. Ia kemudiannya dirampas balik oleh raja Kush keempat, Yesebokheamani. Kerajaan Kush kekal sebagai kuasa serantau yang hebat sehingga abad keempat Masihi, lemah dan dihancurkan pemberontakan dalaman dan iklim yang menjadi teruk. Kerana orang Noba dan Blemmies berperang dengan orang Kush, kerajaan Aksum mengambil kesempatan ini, menawan Meruwi dan curi emasnya, menandakan berakhirnya kerajaan Kush dan pembubarannya kepada tiga negeri kecil, Nobatia, Makuria dan Alodia. Akan tetapi, ada kemungkinan Aksum tidak lama berada di Meruwi. Beberapa ketika selepas peristiwa ini, Kerajaan Alodia akan menguasai wilayah selatan bekas empayar Meruwi dan beberapa bahagian Eritrea.

Selepas lama dibayangi jiran Mesirnya yang lebih terkenal, penemuan arkeologi akhir abad ke-20 telah menunjukkan Kush satu tamadun yang begitu maju. Orang Kush mempunyai bahasa dan tulisan sendiri; menjaga ekonomi yang kompleks berpusatkan perdagangan dan industri; mahir dalam memanah; dan telah membangunkan masyarakat bandar yang kompleks dengan keterlibatan wanita yang sangat tinggi.

## Nama
 
Nama asli Kerajaan Kush dicatatkan dalam bahasa Mesir sebagai **', mungkin disebut  atau  dalam [[Bahasa Mesir|bahasa Mesir Pertengahan]], apabila ia mula-mula digunakan untuk Nubia, berdasarkan transliterasi [[Bahasa Akkadia|Akkadia]] era [[Kerajaan Baru Mesir|Kerajaan Baru]] bagi bentuk genitif, ''kūsi''.

Ia juga nama kaum penduduk asli yang memulakan kerajaan Kush. Nama ini juga terdapat dalam nama-nama orang Kush, seperti Raja Kashta (transkripsi bagi ''kꜣš-tꜣ'' "(orang dari) negeri Kush"). Dari segi geografi, umumnya Kush merujuk kepada wilayah selatan [[Riam Sungai Nil|riam pertama]]. Kush juga kediaman raja-raja Dinasti ke-25.

Dalam sumber [[Bahasa Yunani Purba|Yunani]], Kush dipanggil ''Kous'' (Κους) atau ''Aethiopia'' (Αἰθιοπία).

== Kush dan Kajian Mesir Purba ==
Disebabkan Kerajaan Kush berdekatan dengan [[Mesir Purba]] – [[Riam Sungai Nil|riam pertama]] di [[Elefantin]] biasanya dianggap sebagai sempadan tradisional antara dua [[Tatanegara|kerajaan]] itu – dan kerana dinasti ke-25 memerintah kedua-dua negara pada abad kelapan SM, dari Lembah Rift hingga [[Pergunungan Taurus|pergununan Taurus]], sejarawan telah mengaitrapatkan kajian Kush dengan Mesirologi, selaras dengan andaian bahawa perkembangan sosial dan politik jiran-jiran Mesir boleh difahami dengan meneliti Mesir.<sup class="noprint Inline-Template Template-Fact" style="white-space:nowrap;">&#x5B;**'&#x5D; Akibatnya, struktur politik dan organisasi Kush sebagai sebuah negara purba yang merdeka tidak banyak mendapat perhatian daripada para sarjana, dan masih terdapat banyak maklumat yang belum diketahui terutamanya tentang zaman terawal negeri itu.&#x5B;**&#x5D; Edwards mencadangkan bahawa mengkaji wilayah itu boleh mendapat manfaat jika Kush diiktiraf sebagai sebuah negeri tersendiri, dengan kebudayaan yang berbeza, bukannya hanya sebagai negara sekunder di pinggir Mesir.

## Galeri

Fail:Taharqo,_Black_Pharaohs_Cache_(Dukki_Gel_)_,_Kerma_Museum,Sudan_(2).jpg|alt=Portrait of Taharqa, Kerma Museum|Potret Taharqa, Muzium Kerma
Fail:The_Archer_King,_National_Museum_of_Sudan,_Khartoum,_Sudan,_North-East_Africa_(cropped).jpg|alt=The "Archer King", an unknown king of Meroe, 3rd century BC. National Museum of Sudan.|"Raja Pemanah", raja Meruwi yang tidak dikenali, abad ke-3 SM. Muzium Negara Sudan.
Fail:Shrine_of_the_25th_dynasty_pharaoh_and_Kushite_King_Taharqa_Egypt_7th_century_BCE.jpg|alt=Taharqa's shrine, Ashmolean museum in Oxford, UK|Keramat Taharqa, muzium Ashmolean di Oxford, UK
Fail:Taharqa's_kiosk._Karnak_Temple.jpg|alt=Taharqa's kiosk, Karnak Temple|Kiosk Taharqa, Kuil Karnak
Fail:Pharaoh_Taharqa_of_Ancient_Egypt's_25th_Dynasty.jpg|alt=Pharaoh Taharqa of Ancient Egypt's 25th Dynasty. Ashmolean Museum, Oxford UK|Firaun Taharqa dari Dinasti ke-25 Mesir Purba. Muzium Ashmolean, Oxford UK
Fail:Vaso_con_decoración_de_rostros_de_demonios._Época_meroítica.jpg|alt=Meroitic pottery, Nelluah (Egyptian Nubia)|Tembikar Meroitik, Nelluah (Nubia Mesir)


## Rujukan


### Sumber

* 
* 
* 
* 
* 
* 
* 
* 
* 
* 
* 

## Bacaan lanjut

* 
* 
* 
*